I Just Want to Make Love to You

«I Just Want to Make Love to You» er en bluessang fra 1954, skrevet av Willie Dixon, som ble spilt inn og gitt ut på singel med Muddy Waters og utgitt som «Just Make Love to Me» på plateselskapet Chess (Chess 1571), og siden utgitt på albumet The Best of Muddy Waters (1958).Koda, Cub: «I Just Want to Make Love to You > Song review», AllMusic. Som singel nådde sangen på fjerde plass på magasinet Billboards hitliste for R&B.Whitburn, Joel (2004): Top R&B/Hip-Hop Singles: 1942-2004. Record Research. s. 613. De som spilte og koret Waters var Little Walter på munnspill, Jimmy Rogers på gitar, Otis Spann på piano, Willie Dixon på bass, og Fred Below på trommer.Waters, Muddy (2006): The Definitive Collection (CD-teksthefte). Geffen Records, B0006273-02, s. 13, 15 Waters spilte inn sangen på nytt for albumet Electric Mud (1968).

 Andre utgivelser 
Etta James spilte inn sangen og ga den ut på sitt debutalbum At Last! i 1960. Den ble benyttet som B-siden på singelen «At Last». I 1996 ble den utgitt som singel i egen rett i Storbritannia etter å ha blitt benyttet i en reklame for Diet Coke. James’ sangtekst er noe annerledes enn teksten til Muddy Waters’ original. Singelen kom på 5.-plass i Storbritannia«Etta James | Artist», Official Charts Company. og 27.-plass i Nederland.«Dutchcharts.nl – Etta James – I Just Want to Make Love to You», GfK Dutch Charts. Hung Medien.

Ann-Margret spilte inn sangen og ga den ut på albumet Songs from The Swinger and Other Swingin' Songs i 1966.

Bo Diddley, Muddy Waters, og Little Walter spilte inn sangen for Super Blues i 1967.

Sangen har også blitt spilt inn av Freddie King, The Rolling Stones, Adele, Willie Dixon, Barbara Dane, Chuck Berry, The Sensational Alex Harvey Band, The Grateful Dead, Buddy Guy, Mungo Jerry, The Kinks, Shadows of Knight, Robben Ford, Rod Stewart, Van Morrison, Lou Rawls, The Righteous Brothers, The Yardbirds, The Animals, Janis Siegel, Black Sorrows, Meat Puppets, Cold Blood, April Wine, Louise Hoffsten, Lee Aaron, Saxon, Cold Sweat, Nanette Workman, Jimmy Smith, Smith, Johnny Kidd & the Pirates, James Blood Ulmer, Junior Wells, Memphis Slim, Johnny Otis, Paul Rodgers, The New Orleans Radiators, Eddy Clearwater, Thornetta Davis, Botafogo, Louise Hoffsten, Tom Petty and the Heartbreakers og Cash McCall.

 Referanser 

 Eksterne lenker 
 Sangtekst hos MetroLyrics

Kategori:Blues-sanger
Kategori:Sanger fra 1954